smcproject/ml-wiki-sentences huggingface dataset:
ക്ഷേത്രത്തിന്റെ വടക്കുഭാഗത്ത് വൻ കാടാണ്.
ധാരാളം മരങ്ങൾ അവിടെ വളർന്നുവരുന്നുണ്ട്.
ക്ഷേത്രമതിലകത്ത് വടക്കുകിഴക്കുഭാഗത്ത് നവഗ്രഹക്ഷേത്രം പണിതിട്ടുണ്ട്.
2011-ലാണ് ഈ ക്ഷേത്രം പണിതത്.
ഒറ്റക്കല്ലിൽ വിവിധ ദിക്കുകളിലേയ്ക്ക് ദർശനമായി നിൽക്കുന്ന നവഗ്രഹങ്ങളുടെ വിഗ്രഹങ്ങൾ ധ്യാനശ്ലോകപ്രകാരം തന്നെ നിർമ്മിച്ചിരിയ്ക്കുന്നു.
നടുക്ക് സൂര്യൻ , കിഴക്ക് ശുക്രൻ , തെക്കുകിഴക്ക് ചന്ദ്രൻ , തെക്ക് ചൊവ്വ , തെക്കുപടിഞ്ഞാറ് രാഹു , പടിഞ്ഞാറ് ശനി , വടക്കുപടിഞ്ഞാറ് കേതു , വടക്ക് വ്യാഴം , വടക്കുകിഴക്ക് ബുധൻ എന്നിവരാണ് ഈ പ്രതിഷ്ഠയിൽ.
സൂര്യനും ബുധനും ശുക്രനും കിഴക്കോട്ടും ചന്ദ്രനും ശനിയും പടിഞ്ഞാറോട്ടും ചൊവ്വയും രാഹുവും കേതുവും തെക്കോട്ടും ബുധനും വ്യാഴവും വടക്കോട്ടും ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
നിത്യവും ഇവർക്ക് വിശേഷാൽ പൂജകളുണ്ടാകാറുണ്ട്.
ക്ഷേത്രത്തിന്റെ കിഴക്കുഭാഗത്ത് മതിൽക്കെട്ടിന് നല്ല ഉയരമുണ്ട്.
ഇവിടെനിന്ന് ഏതാനും പടികൾ താഴേയ്ക്കിറങ്ങിയാൽ ക്ഷേത്രക്കുളത്തിലെത്താം.
സാമാന്യം വലിയ കുളമാണിത്.
ക്ഷേത്രഭരണസമിതി ഇത് വളരെ നന്നായി പാലിച്ചുപോരുന്നുണ്ട്.
കുളത്തിനപ്പുറം മുഴുവൻ പാടങ്ങളാണ്.
ഇന്നും ഇവിടെ കൃഷി ധാരാളമായി നടക്കുന്നുണ്ട്.
മതിലകത്ത് തെക്കുകിഴക്കുഭാഗത്ത് ഹനുമാൻക്ഷേത്രമുണ്ട്.
ഇതും 2011-ൽ പണിതതാണ്.
ശൈവാംശജാതനും ശ്രീരാമദാസനുമായ ഹനുമാന്റെ സാന്നിദ്ധ്യം ക്ഷേത്രത്തിലെത്തുന്ന ഭക്തരെ ആകർഷിച്ചുവരുന്നുണ്ട്.
തെക്കുപടിഞ്ഞാറുഭാഗത്ത് ശിവഭൃത്യനായ സിംഹോദരന്റെ പ്രതിഷ്ഠ കാണാം.
വടക്കുന്നാഥക്ഷേത്രത്തിൽ നിന്ന് ഇവിടെ വന്നതാണ് ഈ സിംഹോദരൻ.
കേരളത്തിൽ, സിംഹോദരപ്രതിഷ്ഠയുള്ള മൂന്ന് ക്ഷേത്രങ്ങളിലൊന്നാണിത്.
ഇവിടെനിന്ന് അല്പം മാറി ക്ഷേത്രം വക ഒരു സർപ്പക്കാവുമുണ്ട്.
നാഗരാജാവായി വാസുകി കുടികൊള്ളുന്ന സർപ്പക്കാവിൽ പരിവാരങ്ങളായി നാഗയക്ഷിയും നാഗകന്യകയും നാഗചാമുണ്ഡിയും മറ്റുള്ള സർപ്പങ്ങളും കുടികൊള്ളുന്നു.
രണ്ടുനിലയിൽ തീർത്ത അസാമാന്യവലിപ്പമുള്ള വട്ടശ്രീകോവിലാണ് ഈ ക്ഷേത്രത്തിലുള്ളത്.
ആദ്യം ഒരുനിലയേ ഉണ്ടായിരുന്നുള്ളൂ.
2001-ലെ നവീകരണകലശത്തിനുശേഷമാണ് രണ്ടാമത്തെ നില പണിതത്.
കരിങ്കല്ലിൽ തീർത്ത ശ്രീകോവിലിന്റെ ഇരുനിലകളും ചെമ്പുമേഞ്ഞതാണ്.
അവയിൽ, കിഴക്കേ അറ്റത്തുള്ളതാണ് ഗർഭഗൃഹം.
ഇത് രണ്ടായി വേർതിരിച്ചിട്ടുണ്ട്.
ഇതിന്റെ ഒരുഭാഗത്ത് പടിഞ്ഞാറോട്ട് ദർശനമായി ശിവഭഗവാന്റെ മൂന്നടി ഉയരമുള്ള സ്വയംഭൂലിംഗവും, മറുവശത്ത് കിഴക്കോട്ട് ദർശനമായി പാർവ്വതീദേവിയുടെ മൂന്നടി ഉയരമുള്ള ശിലാവിഗ്രഹവുമാണ്.
പടിഞ്ഞാറോട്ട് ദർശനം നൽകുന്ന പ്രതിഷ്ഠകൾക്ക് പൊതുവേ ഉഗ്രത കൂടും എന്നാണ് വിശ്വാസം, വിശേഷിച്ച് ശിവപ്രതിഷ്ഠകൾക്ക്.
ഇത് കുറയ്ക്കാൻ എന്ന സങ്കല്പത്തിലാകണം പാർവ്വതിയെ പ്രതിഷ്ഠിച്ചത്.
കൂടാതെ, മഹാവിഷ്ണുസ്വരൂപമായ ഗുരുവായൂരപ്പന് അഭിമുഖമായാണ് ശിവപ്രതിഷ്ഠ എന്നതും ശ്രദ്ധേയമാണ്.
അലങ്കാരസമയത്ത് ശിവന് പ്രിയപ്പെട്ട കൂവളമാല, തുമ്പപ്പൂമാല, രുദ്രാക്ഷമാല, ഭസ്മം എന്നിവകൊണ്ട് ശിവലിംഗത്തിന്റെ അധികഭാഗവും മിക്ക സമയവും മറഞ്ഞിരിയ്ക്കും.
പാർവ്വതീവിഗ്രഹത്തിന് പ്രസിദ്ധമായ മധുര മീനാക്ഷി ക്ഷേത്രത്തിലെ വിഗ്രഹവുമായി രൂപത്തിൽ നല്ല സാദൃശ്യമുണ്ട്.
അനഭിമുഖമായ പ്രതിഷ്ഠകളായതിനാൽ പ്രതിഷ്ഠകൾക്ക് അർദ്ധനാരീശ്വരഭാവം കൈവന്നു.
ദേവി ശിവസാന്നിദ്ധ്യത്തിലായതിനാൽ, സർവ്വമംഗളകാരിണിയായ കല്ല്യാണരൂപിണിയാണ്.
അങ്ങനെ, വിശ്വപ്രകൃതിയുടെ മൂലതേജസ്സിനെ ആവാഹിച്ചുകൊണ്ട് ലോകമാതാപിതാക്കളായ ശിവപാർവ്വതിമാർ, ചൊവ്വല്ലൂരിലെ ശ്രീലകത്ത് വിരാജിയ്ക്കുന്നു.
ശ്രീകോവിൽ, അതിമനോഹരമായ ചുവർച്ചിത്രങ്ങളാലും ദാരുശില്പങ്ങളാലും അലംകൃതമാണ്.
ദാരുശില്പങ്ങൾ മുമ്പേയുണ്ടായിരുന്നെങ്കിലും ചുവർച്ചിത്രങ്ങൾ അടുത്തകാലത്തുമാത്രം വരച്ചുചേർക്കപ്പെട്ടവയാണ്.
അതുകൊണ്ടുതന്നെ, അവയുടെ പുതുമ നഷ്ടപ്പെട്ടിട്ടില്ല.
ശിവപാർവ്വതീകഥകൾ, ദശാവതാരം, ശ്രീകൃഷ്ണലീല തുടങ്ങിയ നിരവധി സംഭവങ്ങൾ ചുവർച്ചിത്രങ്ങളുടെ രൂപത്തിൽ പുനർജ്ജനിച്ചിട്ടുണ്ട്.
കഴുക്കോലുകളുടെ നിർമ്മിതി അത്ഭുതജനകമാണ്.
ശ്രീകോവിലിന്റെ തെക്കുഭാഗത്തെ ത്വരത്തിൽ തെക്കോട്ട് ദർശനമായി ശിവസ്വരൂപമായ ദക്ഷിണാമൂർത്തിയുടെയും ഗണപതിയുടെയും പ്രതിഷ്ഠകളുണ്ട്.
മദ്ധ്യകേരളത്തിൽ ഇത്തരം പ്രതിഷ്ഠകളുള്ള അപൂർവ്വം ക്ഷേത്രങ്ങളിലൊന്നാണ് ചൊവ്വല്ലൂർ ക്ഷേത്രം.
2001-ലാണ് ഈ പ്രതിഷ്ഠകളും നടത്തിയത്.
ഒരടി ഉയരമുള്ള ചെറിയ വിഗ്രഹമാണ് ദക്ഷിണാമൂർത്തിയുടേത്.
ഗണപതിവിഗ്രഹത്തിന് രണ്ടടി ഉയരമുണ്ട്.
ഇവ ഒരുമിച്ച് കാണാൻ സാധിയ്ക്കില്ല.
ഗണപതിപ്രതിഷ്ഠ കാണണമെങ്കിൽ തല അല്പം ചരിച്ചുനോക്കേണ്ടതുണ്ട്.
വടക്കുവശത്ത്, അഭിഷേകജലം ഒഴുകിപ്പോകുന്ന ഓവുണ്ട്.
ശിവക്ഷേത്രമായതിനാൽ ഇതിനപ്പുറമുള്ള പ്രദക്ഷിണം നിരോധിച്ചിരിയ്ക്കുന്നു.
നാലമ്പലത്തിനകത്തേയ്ക്കുള്ള പ്രവേശനകവാടത്തിന്റെ ഇരുവശത്തും വാതിൽമാടങ്ങളുണ്ട്.
വടക്കേ വാതിൽമാടം ഹോമങ്ങൾക്കും തെക്കേ വാതിൽമാടം നാമജപത്തിനും ഉപയോഗിയ്ക്കുന്നു.
വടക്കേ വാതിൽമാടത്തിലാണ് ക്ഷേത്രത്തിലെ പ്രധാന വഴിപാടായ ദമ്പതീപൂജ (ഉമാമഹേശ്വരപൂജ) നടത്തിവരുന്നത്.
നാലമ്പലത്തിനകത്ത് തെക്കുകിഴക്കേമൂലയിൽ പതിവുപോലെ തിടപ്പള്ളി കാണാം.
വടക്കുകിഴക്കേമൂലയിൽ ക്ഷേത്രക്കിണറുമുണ്ട്.
തെക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ കിഴക്കോട്ട് ദർശനമായി ഗണപതിയും ധർമ്മശാസ്താവും കുടികൊള്ളുന്നു.
രണ്ട് ഗണപതിപ്രതിഷ്ഠകൾ നാലമ്പലത്തിനകത്തുള്ള അപൂർവ്വക്ഷേത്രമാണ് ചൊവ്വല്ലൂർ ക്ഷേത്രം.
ശിവലിംഗരൂപത്തിലുള്ള മൂന്ന് വിഗ്രഹങ്ങളാണ് പ്രഭാ-സത്യകസമേതനായ ധർമ്മശാസ്താവിനെ പ്രതിനിധീകരിയ്ക്കുന്നത്.
അഷ്ടദിക്പാലകർ (പടിഞ്ഞാറ് - വരുണൻ , വടക്കുപടിഞ്ഞാറ് - വായു , വടക്ക് - കുബേരൻ , വടക്കുകിഴക്ക് - ഈശാനൻ , കിഴക്ക് - ഇന്ദ്രൻ , തെക്കുകിഴക്ക് - അഗ്നി , തെക്ക് - യമൻ , തെക്കുപടിഞ്ഞാറ് - നിര്യതി ), സപ്തമാതൃക്കൾ ( ബ്രാഹ്മി / ബ്രഹ്മാണി , വൈഷ്ണവി , മഹേശ്വരി , ഇന്ദ്രാണി , വരാഹി , കൗമാരി , ചാമുണ്ഡി ), വീരഭദ്രൻ , ഗണപതി, ശാസ്താവ്, സുബ്രഹ്മണ്യൻ, ദുർഗ്ഗാദേവി , ബ്രഹ്മാവ് , അനന്തൻ , നിർമ്മാല്യധാരി (ഇവിടെ ചണ്ഡികേശ്വരൻ ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെ കാണാം.
ചൊവ്വല്ലൂർ ക്ഷേത്രത്തിലെ ഏറ്റവും വലിയ പ്രത്യേകത  വിഗ്രഹരൂപത്തിൽ കുടികൊള്ളുന്ന സപ്തമാതൃക്കളാണ്.
നാലമ്പലത്തിനകത്ത് തെക്കുഭാഗത്ത് വടക്കോട്ട് ദർശനമായാണ് ഇവരുടെ പ്രതിഷ്ഠ.
സാധാരണയായി രുരുജിത് വിധാനമനുസരിച്ച് പൂജ നടക്കുന്ന ഭദ്രകാളിക്ഷേത്രങ്ങളിലാണ് സപ്തമാതൃക്കൾക്ക് വിഗ്രഹരൂപത്തിൽ പ്രതിഷ്ഠകളുണ്ടാകാറുള്ളത്.
കൊടുങ്ങല്ലൂർ , തിരുമാന്ധാംകുന്ന് , പനയന്നാർകാവ് തുടങ്ങിയവ ഉദാഹരണം.
ബ്രാഹ്മി/ബ്രഹ്മാണി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി, ചാമുണ്ഡി എന്നിവർ ക്രമത്തിൽ പ്രതിഷ്ഠിയ്ക്കപ്പെട്ട ക്ഷേത്രത്തിൽ ഇവർക്ക് അകമ്പടിയായി വീരഭദ്രനും ഗണപതിയുമുണ്ട്.
നിത്യേന ഇവർക്ക് പൂജയും നിവേദ്യവുമുണ്ട്.
ക്ഷേത്രത്തിൽ വരുന്ന ഭക്തരുടെ പ്രധാന ആകർഷണങ്ങളിലൊന്നാണ് സപ്തമാതൃപ്രതിഷ്ഠ.
പ്രധാന പ്രതിഷ്ഠകൾ ശ്രീ ചൊവ്വല്ലൂരപ്പൻ (ശിവൻ)
ക്ഷേത്രത്തിലെ മുഖ്യപ്രതിഷ്ഠകളിലൊരാൾ.
ഉഗ്രമൂർത്തിയായ ശിവനായാണ് ചൊവ്വല്ലൂരപ്പന്റെ പ്രതിഷ്ഠാസങ്കല്പം.
മൂന്നടി ഉയരം വരുന്ന ശിവലിംഗത്തിൽ പടിഞ്ഞാറോട്ട് ദർശനമായാണ് പ്രതിഷ്ഠ.
ഐതിഹ്യമനുസരിച്ച് ചൊവ്വല്ലൂരപ്പൻ, ഭക്തനായ മഴുവന്നൂർ നമ്പൂതിരിയുടെ പ്രാർത്ഥനയിൽ സംപ്രീതനായി അവതരിച്ച വടക്കുന്നാഥൻ തന്നെയാണ്.
എന്നാൽ, വടക്കുന്നാഥക്ഷേത്രത്തിലെപ്പോലെ നെയ്യുകൊണ്ട് മൂടിയ രൂപമല്ല ഇവിടെ.
ശിവലിംഗം വ്യക്തമായി കാണാവുന്നതാണ്.
അലങ്കാരസമയത്ത് കൂവളമാല, തുമ്പപ്പൂമാല, രുദ്രാക്ഷമാല, സ്വർണ്ണത്തിലും വെള്ളിയിലും തീർത്ത ചന്ദ്രക്കലകൾ തുടങ്ങിയ വിശേഷാൽ അലങ്കാരങ്ങളോടുകൂടിയാണ് ചൊവ്വല്ലൂരപ്പനെ ദർശിയ്ക്കാനാവുക.
ദമ്പതിപൂജ അഥവാ ഉമാമഹേശ്വരപൂജയാണ് ചൊവ്വല്ലൂരപ്പന്റെ പ്രധാന വഴിപാട്.
ദിവസവും ദീപാരാധനയ്ക്കുശേഷമാണ് ഈ പൂജ നടക്കുന്നത്.
കൂടാതെ ശംഖാഭിഷേകം, ധാര, കൂവളമാല, പിൻവിളക്ക് എന്നിവയും വിശേഷങ്ങളാണ്.
ശിവന്റെ ശ്രീകോവിലിൽ തന്നെ എതിർവശത്ത് കിഴക്കോട്ട് ദർശനമായാണ് ശ്രീപാർവ്വതിയുടെ പ്രതിഷ്ഠ.
അനഭിമുഖമായ പ്രതിഷ്ഠകൾ, തന്മൂലം അർദ്ധനാരീശ്വരഭാവം സൃഷ്ടിയ്ക്കുന്നു.
മൂന്നടി ഉയരം വരുന്ന ഇവിടത്തെ ശിലാവിഗ്രഹത്തിന് മധുര മീനാക്ഷിയുടെ രൂപവുമായി നല്ല രൂപസാദൃശ്യമുണ്ട്.
ദേവി ശിവസാന്നിദ്ധ്യത്തിലായതിനാൽ, സർവ്വമംഗളകാരിണിയായ കല്ല്യാണരൂപിണിയായി സങ്കല്പിയ്ക്കുന്നു.
കൂടാതെ, മഞ്ഞൾപ്പൊടി അഭിഷേകം, നെയ്പ്പായസം തുടങ്ങിയവയും വിശേഷമാണ്.
ക്ഷേത്രത്തിൽ രണ്ട് ഗണപതിപ്രതിഷ്ഠകളുണ്ട്.
ഒന്ന് പ്രധാന ശ്രീകോവിലിൽ തന്നെ തെക്കോട്ട് ദർശനമായും, മറ്റേത് തെക്കുപടിഞ്ഞാറുഭാഗത്ത് പ്രത്യേക ശ്രീകോവിലിൽ കിഴക്കോട്ട് ദർശനമായും.
രണ്ടാമത്തേതിനാണ് പഴക്കം കൂടുതൽ.
ആദ്യത്തേത് 2001-ൽ നടന്ന നവീകരണകലശത്തിനുശേഷം പ്രതിഷ്ഠിയ്ക്കപ്പെട്ടതാണ്.
രണ്ടടി ഉയരം വരുന്ന കൊച്ചുവിഗ്രഹങ്ങളാണ് ഇരുസ്ഥലങ്ങളിലും പ്രതിഷ്ഠകൾ.
വിഘ്നേശ്വരപ്രീതിയ്ക്കായി ക്ഷേത്രത്തിൽ നിത്യവും ഗണപതിഹോമം നടത്തിവരുന്നുണ്ട്.
ഒറ്റപ്പം, മോദകം, കറുകമാല, നാരങ്ങാമാല എന്നിവയാണ് മറ്റ് പ്രധാന വഴിപാടുകൾ.
പ്രധാന ശ്രീകോവിലിലെ ഗണപതിയോടൊപ്പമാണ് ശിവസ്വരൂപമായ ദക്ഷിണാമൂർത്തിയുടെയും പ്രതിഷ്ഠ.
2001-ലാണ് ഈ പ്രതിഷ്ഠയും നടന്നത്.
അരയടി മാത്രം ഉയരം വരുന്ന ചെറിയൊരു ശിവലിംഗമാണ് ഇവിടെ പ്രതിഷ്ഠ.
ദക്ഷിണാമൂർത്തി ശിവസ്വരൂപമായതിനാൽ ശിവപ്രീതികരമായ എല്ലാ വഴിപാടുകളും ഇവിടെയും നടത്താറുണ്ട്.
ധർമ്മശാസ്താവ്
നാലമ്പലത്തിനകത്ത് തെക്കുപടിഞ്ഞാറേമൂലയിൽ ഗണപതിപ്രതിഷ്ഠയുള്ള മുറിയിൽ തന്നെ കിഴക്കോട്ട് ദർശനമായാണ് പ്രഭ എന്ന പത്നിയെയും സത്യകൻ എന്ന പുത്രനെയും വശത്തിരുത്തിയുള്ള ധർമ്മശാസ്താവിന്റെ പ്രതിഷ്ഠ.
ശിവലിംഗരൂപത്തിലുള്ള മൂന്ന് ശിലാവിഗ്രഹങ്ങളാണ് ശാസ്താവിനെയും പ്രഭാദേവിയെയും സത്യകനെയും പ്രതിനിധീകരിയ്ക്കുന്നത്.
മണ്ഡലകാലത്ത് ശബരിമല തീർത്ഥാടകർ മാലയിടുന്നതും കെട്ടുനിറയ്ക്കുന്നതുമെല്ലാം ഈ നടയിൽ വച്ചാണ്.
നീരാജനം, നെയ്യഭിഷേകം, എള്ളുപായസം തുടങ്ങിയവയാണ് ധർമ്മശാഷാവിന്റെ പ്രധാനവഴിപാടുകൾ.
നാലമ്പലത്തിനുപുറത്ത് വടക്കുപടിഞ്ഞാറേമൂലയിൽ പ്രത്യേകം തീർത്ത ശ്രീകോവിലിൽ കിഴക്കോട്ട് ദർശനമായാണ് സുബ്രഹ്മണ്യസ്വാമിയുടെ പ്രതിഷ്ഠ.
2001-ലെ നവീകരണകലശത്തിനുശേഷമാണ് ഇവിടെ സുബ്രഹ്മണ്യപ്രതിഷ്ഠയുണ്ടായത്.
അതിനുമുമ്പ് ഇവിടെ സങ്കല്പം മാത്രമേയുണ്ടായിരുന്നുള്ളൂ.
രണ്ടുകൈകളോടുകൂടി നിൽക്കുന്ന ബാലസുബ്രഹ്മണ്യനാണ് ഇവിടെ പ്രതിഷ്ഠ.
വലത്തെ ചുമലിൽ വേൽ കാണാം.
പാനകം, പഞ്ചാമൃതം, പാലഭിഷേകം, ഭസ്മാഭിഷേകം, നാരങ്ങാമാല, കാവടിനിറ തുടങ്ങിയവയാണ് സുബ്രഹ്മണ്യന് പ്രധാന വഴിപാടുകൾ.
എല്ലാമാസവും വെളുത്ത ഷഷ്ഠിയ്ക്ക് ഇവിടെ വിശേഷാൽ പൂജകളുണ്ടാകും.
കൂടാതെ, സ്കന്ദഷഷ്ഠിയ്ക്കും തൈപ്പൂയത്തിനും 24 മണിക്കൂർ കാവടിയാട്ടവും പതിവാണ്.
നാലമ്പലത്തിനുപുറത്ത് തെക്കുകിഴക്കേമൂലയിൽ പടിഞ്ഞാറോട്ട് ദർശനമായാണ് ഹനുമാൻ സ്വാമിയുടെ പ്രതിഷ്ഠ.
2011-ൽ നടത്തിയ രണ്ട് പ്രതിഷ്ഠകളിലൊന്നാണിത്.
മുഖപ്പോടുകൂടിയ ഒരു ശ്രീകോവിലിൽ കുടികൊള്ളുന്ന ഹനുമദ്വിഗ്രഹത്തിന് ഏകദേശം മൂന്നടി ഉയരം വരും.
ഭക്തഹനുമാന്റെ രൂപത്തിലാണ് പ്രതിഷ്ഠ.
ഇരുകൈകളും കൂപ്പി രാമനാമം ജപിച്ചുനിൽക്കുന്ന ഹനുമാന് വടമാല, വെറ്റിലമാല, അവിൽ നിവേദ്യം, വെണ്ണക്കാപ്പ് തുടങ്ങിയവയാണ് പ്രധാന വഴിപാടുകൾ.
നവഗ്രഹങ്ങൾ
നാലമ്പലത്തിനുപുറത്ത് വടക്കുകിഴക്കേമൂലയിൽ പ്രത്യേകം തീർത്ത ശ്രീകോവിലിലാണ് നവഗ്രഹങ്ങളുടെ പ്രതിഷ്ഠ.
ഗ്രഹനാഥനായ സൂര്യൻ നടുക്കും മറ്റുള്ളവർ ചുറ്റുമായി നിൽക്കുന്ന രീതിയിലാണ് ഇവിടെ പ്രതിഷ്ഠ.
ഒറ്റക്കല്ലിൽ വിവിധ ദിക്കുകളിലേയ്ക്ക് ദർശനമായിരിയ്ക്കുന്ന നവഗ്രഹങ്ങളുടെ രൂപങ്ങൾ ധ്യാനശ്ലോകമനുസരിച്ചുതന്നെ നിർമ്മിച്ചിട്ടുണ്ട്.
സൂര്യനും ബുധനും ശുക്രനും കിഴക്കോട്ടും, ചന്ദ്രനും ശനിയും പടിഞ്ഞാറോട്ടും, ചൊവ്വയും രാഹുവും കേതുവും തെക്കോട്ടും വ്യാഴം മാത്രം വടക്കോട്ടും ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു.
നവഗ്രഹപ്രീതിയ്ക്ക് നവധാന്യസമർപ്പണവും നവഗ്രഹപൂജയും ശനീശ്വരന് എള്ളുതിരിയും വിശേഷമാണ്.
ക്ഷേത്രവളപ്പിന് പുറത്ത് തെക്കുപടിഞ്ഞാറുഭാഗത്ത് പ്രത്യേകം തീർത്ത മതിലകത്താണ് നാഗദൈവങ്ങളുടെ പ്രതിഷ്ഠ.
നാഗരാജാവായ വാസുകി കുടികൊള്ളുന്ന ഈ കാവിൽ, കൂടെ നാഗയക്ഷിയും നാഗചാമുണ്ഡിയും നാഗകന്യകയും ചിത്രകൂടവും മറ്റ് ഉത്തമാധമസർപ്പങ്ങളുമുണ്ട്.
പരിവാരസമേതരായ നാഗദൈവങ്ങളുടെ പ്രതിഷ്ഠ അത്യപൂർവമാണെന്നത് ഈ പ്രതിഷ്ഠയെ ശ്രദ്ധേയമാക്കുന്നു.
നൂറും പാലും, പുറ്റും മുട്ടയും സമർപ്പണം, മഞ്ഞൾപ്പൊടി അഭിഷേകം എന്നിവയാണ് നാഗദൈവങ്ങളുടെ പ്രധാന വഴിപാടുകൾ.
എല്ലാമാസവും ആയില്യം നാളിൽ ഇവർക്ക് വിശേഷാൽ പൂജകളും കന്നിമാസത്തിലെ ആയില്യത്തിന് സർപ്പബലിയും പതിവാണ്.
ക്ഷേത്രനാലമ്പലത്തിന് പുറത്ത് തെക്കുപടിഞ്ഞാറുഭാഗത്താണ് ശിവഭൃത്യനായ സിംഹോദരന്റെ പ്രതിഷ്ഠ.
തൃശ്ശൂർ വടക്കുന്നാഥക്ഷേത്രവുമായി ചൊവ്വല്ലൂർ ക്ഷേത്രത്തിനുള്ള ബന്ധത്തിന്റെ മറ്റൊരു തെളിവാണ് ഈ പ്രതിഷ്ഠ.
ഏകദേശം മൂന്നടി ഉയരം വരുന്ന വിഗ്രഹത്തിൽ കിഴക്കോട്ട് ദർശനമായാണ് സിംഹോദരൻ കുടികൊള്ളുന്നത്.
വിഗ്രഹരൂപം വ്യക്തമല്ലെങ്കിലും സിംഹത്തിന്റെ രൂപത്തോടുകൂടിയ ഒരു വയർ ഇവിടെ വ്യക്തമായിക്കാണാം.
സിംഹോദരന് ദിവസവും രണ്ടുനേരം വിളക്കുവയ്പുണ്ടെന്ന് ഒഴിച്ചുനിർത്തിയാൽ വിശേഷാൽ നിവേദ്യങ്ങളോ വിശേഷപൂജകളോ ഇല്ല.
തിരുവമ്പാടിക്കണ്ണൻ (ശ്രീകൃഷ്ണൻ)
ക്ഷേത്രത്തിന്റെ ഉപക്ഷേത്രമായ തിരുവമ്പാടി ക്ഷേത്രത്തിലെ മുഖ്യപ്രതിഷ്ഠ.
വലതുകയ്യിൽ കാലിക്കോലും ഇടതുകയ്യിൽ ഓടക്കുഴലും ധരിച്ചുനിൽക്കുന്ന ഗോശാലകൃഷ്ണനാണ് തിരുവമ്പാടിക്കണ്ണനായി ആരാധിയ്ക്കപ്പെടുന്നത്.
മൂന്നടി ഉയരം വരുന്ന ശിലാവിഗ്രഹത്തിൽ കിഴക്കോട്ട് ദർശനമായാണ് പ്രതിഷ്ഠ.
തിരുവമ്പാടി എന്ന പേര് തൃശ്ശൂരുമായി മറ്റൊരു ബന്ധം തോന്നിപ്പിയ്ക്കുന്നുണ്ടെങ്കിലും അത് വ്യക്തമല്ല.
പാൽപ്പായസം, വെണ്ണ, കദളിപ്പഴം, തുളസിമാല, ചന്ദനം ചാർത്തൽ തുടങ്ങിയവയാണ് തിരുവമ്പാടിക്കണ്ണന്റെ പ്രധാന വഴിപാടുകൾ.
അഷ്ടമിരോഹിണിയാണ് പ്രധാന ആണ്ടുവിശേഷം.
നിത്യേന അഞ്ചുപൂജകളുള്ള മഹാക്ഷേത്രമാണ് ചൊവല്ലൂർ ക്ഷേത്രം.
പുലർച്ചെ നാലരയ്ക്ക് നടതുറക്കുന്നു.
തുടർന്ന് പത്തുമിനിട്ട് നിർമ്മാല്യദർശനമാണ്.
ഇതിനുശേഷം എണ്ണ, വാകപ്പൊടി, ജലം എന്നിവകൊണ്ട് അഭിഷേകങ്ങൾ നടത്തുന്നു.
അഞ്ചുമണിയ്ക്ക് മലർ നിവേദ്യം.
മലർ, ശർക്കര, കദളിപ്പഴം എന്നിവയാണ് ഈ സമയത്തെ നിവേദ്യങ്ങൾ.
അതിനുശേഷം നടയടച്ച് ഉഷഃപൂജ നടത്തുന്നു.
സൂര്യോദയസമയത്ത് എതിരേറ്റുപൂജയും ഗണപതിഹോമവും.
ശ്രീപാർവ്വതിയ്ക്കുള്ള പൂജ നടക്കുന്നതും ഈ സമയത്തുതന്നെയാണ്.
രാവിലെ ഏഴരമുതൽ എട്ടുമണിവരെ ക്ഷേത്രത്തിലെ ഉപദേവതകൾക്കുള്ള പൂജകൾ നടത്തപ്പെടുന്നു.
എട്ടേകാലിന് നവകകലശപൂജ നടക്കുന്നു.
തീർത്ഥജലം നിറച്ച ഒമ്പത് വെള്ളിക്കുടങ്ങൾ ക്ഷേത്രമണ്ഡപത്തിൽ വച്ച് പൂജിയ്ക്കുന്ന ചടങ്ങാണിത്.
ഇതിനുശേഷം ശിവന് ധാരയും തുടർന്ന് പന്തീരടിപൂജയും നടത്തുന്നു.
പത്തുമണിയോടെ ശ്രീപാർവ്വതിയ്ക്ക് ഉച്ചപ്പൂജ നടത്തുന്നു.
ഇതിനുശേഷമാണ് മഹാദേവന്ന് നവകാഭിഷേകം നടത്തുന്നത്.
തുടർന്ന് പതിനൊന്നുമണിയോടെ മഹാദേവന് ഉച്ചപ്പൂജ നടത്തി പതിനൊന്നരയ്ക്ക് നടയടയ്ക്കുന്നു.
മഹാദേവന്നും ശ്രീപാർവ്വതിയ്ക്കും ഉപദേവതകൾക്കുമെല്ലാം ദീപാരാധന പതിവുണ്ട്.
ഏഴരമണിയോടെ ശ്രീപാർവ്വതിയ്ക്കും ഏഴേമുക്കാലിന് മഹാദേവന്നും അത്താഴപ്പൂജ നടത്തുന്നു.
എട്ടുമണിയ്ക്കുള്ള തൃപ്പുക കഴിയുന്നതോടെ ക്ഷേത്രനട വീണ്ടും അടയ്ക്കുന്നു.
വിശേഷദിവസങ്ങളിലും (ഉദാ: ശിവരാത്രി, തിരുവാതിര, നവരാത്രി, മുപ്പെട്ട് തിങ്കളാഴ്ച , പ്രദോഷവ്രതം ) ഉദയാസ്തമനപൂജയുള്ള ദിവസങ്ങളിലും ഗ്രഹണം നടക്കുന്ന ദിവസങ്ങളിലും പൂജകൾക്ക് മാറ്റം വരും.
ശിവരാത്രിനാളിൽ ദിവസം മുഴുവൻ നടതുറന്നിരിയ്ക്കുകയും രാത്രിയിലെ ഓരോ യാമത്തിലും കലശാഭിഷേകത്തോടുകൂടിയ യാമപൂജ നടത്തുകയും ചെയ്യുന്നു.
പ്രദോഷദിവസം സന്ധ്യയ്ക്ക് അഭിഷേകവും പതിവാണ്.
ക്ഷേത്രത്തിൽ തന്ത്രാധികാരം കീഴ്മുണ്ടയൂർ മനയ്ക്കാണ്.
ക്ഷേത്രക്കമ്മിറ്റി നിയമിയ്ക്കുന്ന വ്യക്തികളാണ് മേൽശാന്തിയും കീഴ്ശാന്തിയുമാകുക.
ക്ഷേത്രത്തിലെ വിശേഷദിവസങ്ങൾ ധനു തിരുവാതിര
ചൊവ്വല്ലൂർ ക്ഷേത്രത്തിലെ ഏറ്റവും പ്രധാനപ്പെട്ട ആണ്ടുവിശേഷങ്ങളിലൊന്നാണ് ധനുമാസത്തിലെ തിരുവാതിരവ്രതവും അതിനോടനുബന്ധിച്ച് നടക്കുന്ന ദശലക്ഷദീപോത്സവവും.
പന്ത്രണ്ടുദിവസത്തെ ആഘോഷമായാണ് ഇവിടെ തിരുവാതിര ആഘോഷിച്ചുവരുന്നത്.
ഇതിനോടനുബന്ധിച്ച് നിരവധി വിശേഷാൽ പൂജകളും കലാപരിപാടികളും നടത്തിവരാറുണ്ട്.
ഏറ്റവും പ്രധാനപ്പെട്ട ചടങ്ങുകൾ, മഹാമംഗല്യപൂജയും പാർവ്വതീദേവിയ്ക്ക് പട്ടും താലിയും ചാർത്തുന്നതുമാണ്.
ശിവരാത്രി നവരാത്രി ക്ഷേത്രത്തിൽ എത്തിചേരാൻ
തൃശ്ശൂർ - ഗുരുവായൂർ റൂട്ടിൽ കണ്ടാണശ്ശേരി ബസ് സ്റ്റോപ്പിൽ ബസ്സിറങ്ങിയാൽ അവിടെനിന്ന് വലത്തോട്ട് ഏകദേശം അര കിലോമീറ്റർ നടക്കുക.
അപ്പോൾ ക്ഷേത്രം പടിഞ്ഞാറേ നടയിലെത്തും.
അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ“ കുറിപ്പുകൾ
മാട്ടുപ്പെട്ടി അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Mattupetty_Dam
കേരളത്തിലെ ഇടുക്കി ജില്ലയിൽ മൂന്നാറിനു സമീപം ദേവികുളം പഞ്ചായത്തിൽ മാട്ടുപ്പെട്ടിയിൽ ചിത്തിരപുരം ഗ്രാമത്തിൽ സ്ഥിതി ചെയ്യുന്ന ഒരു അണക്കെട്ടാണ് മാട്ടുപ്പെട്ടി അണക്കെട്ട് .
പള്ളിവാസൽ ജലവൈദ്യുതപദ്ധതി , ഒരു സംഭരണി അണക്കെട്ടുമാണിത്.
ഇത് പെരിയാറി ന്റെ പോഷകനദിയായ മുതിരപ്പുഴ യാറിലാണ്  ഇത് നിർമിച്ചിട്ടുള്ളത് .
വൈദ്യുതോല്പാദനത്തിനായി നിർമ്മിച്ച കോൺക്രീറ്റ് ഗ്രാവിറ്റി അണക്കെട്ടാണിത് .
ഇത്തരത്തിലുള്ള ഇന്ത്യയിലെ ആദ്യത്തെ അണക്കെട്ടാണിത്.
അണക്കെട്ടിലെ ചെളി പുറത്തേക്ക് കളയാനായി അടിഭാഗത്ത് വാൽവ് സ്ഥാപിച്ചിട്ടുണ്ട്.
1954 ഇൽ ഇതിന്റെ നിർമ്മാണം പൂർത്തിയായി.
മാട്ടുപ്പെട്ടി  വൈദ്യുതി നിലയം
1998 ൽ അണക്കെട്ടിന് താഴെ 2 മെഗാവാട്ടിന്റെ ഒരു  ടർബൈൻ ഉപയോഗിച്ചുള്ള മാട്ടുപ്പെട്ടി  പവർ സ്റ്റേഷൻ എന്ന  ചെറിയ ഒരു പദ്ധതി കൂടെ നിലവിൽ വന്നു .
ഇവിടുത്തെ  വാർഷിക ഉൽപ്പാദനം 6.4 MU ആണ്.
മൂന്നാറിന്റെ സമീപപ്രദേശമായതുകൊണ്ട് തന്നെ മാട്ടുപ്പെട്ടി ഡാം സന്ദർശിക്കാൻ വളരെയധികം സഞ്ചാരികൾ വരാറുണ്ട് .
ഡാമിന്റെ ആകർഷണവും മാട്ടുപ്പെട്ടിയുടെ പ്രകൃതിസൗന്ദര്യവും അണക്കെട്ടിൽ സാധ്യമാകുന്ന സ്പീഡ് ബോട്ട് സഞ്ചാരവുമാണ്.
സുപ്രസിദ്ധമായ എക്കോ പോയിന്റ് ഇവിടെയാണ് .
ചിത്രശാല അണക്കെട്ടിൽ നിന്നുള്ള ദൃശ്യം അണക്കെട്ടിന്റെ അടിഭാഗം അണക്കെട്ടിൽ വെള്ളം തടഞ്ഞു നിർത്തിയിരിക്കുന്നു അണക്കെട്ടിന്റെ വിവരങ്ങളടങ്ങിയ കെ.എസ്.ഇ.
ബി ബോർഡ് അണക്കെട്ടിൽ നിന്നുള്ള ദൃശ്യം അണക്കെട്ടിന്റെ പരിസരത്തുനിന്നുള്ള ദൃശ്യം അണക്കെട്ടിന് മുകളിലൂടെയുള്ള വഴി അണക്കെട്ടിന്റെ ഒരു ദൃശ്യം കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക അവലംബം പുറത്തേക്കുള്ള കണ്ണികൾ Mattupetty Dam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മാട്ടുപ്പെട്ടി ചെറുകിട ജലവൈദ്യുതപദ്ധതി ഇംഗ്ലീഷ് വിലാസം https://ml.wikipedia.org/wiki/Mattupetty_Small_Hydro_Electric_Project
പ്രതിവർഷം 6.4 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുതപദ്ധതിയാണ് മാട്ടുപ്പെട്ടി ചെറുകിട ജലവൈദ്യുതപദ്ധതി .
ഇടുക്കി ജില്ലയിലെ മൂന്നാറിനു സമീപം ദേവികുളം പഞ്ചായത്തിൽ മാട്ടുപ്പെട്ടിയിൽ മാട്ടുപ്പെട്ടി അണക്കെട്ടിന് ചേർന്ന് താഴെയാണ്  പദ്ധതിയിലെ പവർ ഹൗസ് നിർമിച്ചിട്ടുള്ളത് .1998 ൽ ഇതു പ്രവർത്തനം തുടങ്ങി.
പദ്ധതിയിൽ ഒരു  ജലസംഭരണിയും ഒരു അണക്കെട്ടും ഒരു പവർ ഹൗസും ഉൾപ്പെടുന്നു.
1) മാട്ടുപ്പെട്ടി പവർ ഹൗസ്
1) മാട്ടുപ്പെട്ടി അണക്കെട്ട് (മാട്ടുപ്പെട്ടി ജലസംഭരണി) വൈദ്യുതി ഉത്പാദനം
മാട്ടുപ്പെട്ടി ജലവൈദ്യുതപദ്ധതിയിൽ 2 മെഗാവാട്ടിന്റെ ഒരു ടർബൈൻ (Francis -type -Jyoti,India )  ഉപയോഗിച്ച് 2 മെഗാവാട്ട്   വൈദ്യുതി ഉത്പാദിപ്പിക്കുന്നു .
ജ്യോതി ഇന്ത്യ  ആണ്  ജനറേറ്റർ .
വാർഷിക ഉൽപ്പാദനം 6.4   MU ആണ്.
യൂണിറ്റ് റേറ്റിംഗ് കമ്മീഷൻ ചെയ്ത ദിവസം നോട്ടുകൾ യൂണിറ്റ് 1 4.5 MW 19.03.1940 1950 ഇൽ 5 മെഗാവാട്ടാക്കി മാറ്റി യൂണിറ്റ് 2 4.5 MW 02.02.1941 1950 ഇൽ 5 മെഗാവാട്ടാക്കി മാറ്റി യൂണിറ്റ് 1 4.5 MW 10.02.1942 1950 ഇൽ 5 മെഗാവാട്ടാക്കി മാറ്റി കൂടുതൽ കാണുക കേരളത്തിലെ ജലവൈദ്യുതപദ്ധതികളുടെ പട്ടിക കേരളത്തിലെ അണക്കെട്ടുകളുടെ പട്ടിക അവലംബം
മാഡലിൻ സിമ ഇംഗ്ലീഷ് വിലാസം https://ml.wikipedia.org/wiki/Madeline_Zima
മാഡലിൻ സിമ (ജനനം: സെപ്റ്റംബർ 16, 1985) ഒരു അമേരിക്കൻ സിനിമാ താരമാണ്.
1993 മുതൽ 1999 വരെയുള്ള കാലത്ത് സംപ്രേക്ഷണം ചെയ്യപ്പെട്ട ദി നാനി എന്ന സി.ബി.എസ്. ഹാസ്യപരമ്പരയിലെ ഗ്രേസ് ഷെഫീൽഡ്, ഷോടൈം കോമഡി നാടകീയ പരമ്പരയായ കാലിഫോർണിക്കേഷനിലെ (2007-2011) മിയ ലൂയിസ്, ഹീറോസ് (2009-2010) എന്ന എൻ.ബി.സി. പരമ്പരയിലെ ഗ്രെച്ചൻ ബെർഗ് എന്നീ വേഷങ്ങൾ അവർ അവതരിപ്പിച്ചു.
കണക്റ്റിക്കട്ടിലെ ന്യൂ ഹാവനിൽ മേരി, ഡെന്നിസ് ദമ്പതികളുടെ മകളായി മാഡലിൻ സിമ ജനിച്ചു.
പോളിഷ് ഭാഷയിൽ "വിൻറർ" എന്ന അർത്ഥമുള്ള അവളുടെ കുടുംബപ്പേര്, പോളിഷ് വംശജനായ അമ്മയുടെ മുത്തച്ഛനിൽ നിന്നാണ് വന്നത്.
സിമയ്ക്ക് വനേസ, ഇവോൺ എന്നിങ്ങനെ നടിമാരായ രണ്ട് ഇളയ സഹോദരിമാരുണ്ട്.
രണ്ട് വയസ്സുള്ളപ്പോൾ ഡൗണി ഫാബ്രിക് സോഫ്‌റ്റനറിന്റെ ഒരു ടെലിവിഷൻ പരസ്യത്തിൽ പ്രത്യക്ഷപ്പെട്ടുകൊണ്ടാണ് മാഡലിൻ സിമ തന്റെ കരിയർ ആരംഭിച്ചത്.
1993-ൽ, ഒരു ബാലനടിയെന്ന നിലയിൽ, 1999 വരെയുള്ള കാലത്ത് ആറ് സീസണുകൾ നീണ്ടുനിന്ന ദ നാനി എന്ന ടെലിവിഷൻ ഷോയിൽ ഗ്രേസ് ഷെഫീൽഡ് എന്ന പ്രധാന വേഷം ചെയ്തു.
2007-ൽ, ഡേവിഡ് ഡുചോവ്‌നിയ്‌ക്കൊപ്പം ഷോടൈം കോമഡി-നാടകീയ പരമ്പരയായ കാലിഫോർണിക്കേഷന്റെ ആദ്യ രണ്ട് സീസണുകളിൽ മിയ ലൂയിസ് എന്ന പ്രധാന കഥാപാത്രത്തെ അവതരിപ്പിച്ച സിമ, 2011 വരെയുള്ള കാലത്ത് പരമ്പരയുടെ 3 4 സീസണുകളിൽ അതിഥി വേഷത്തിലും പ്രത്യക്ഷപ്പെട്ടു.
സിനിമകൾ വർഷം പേര് കഥാപാത്രം കുറിപ്പുകൾ 1992 ദ ഹാൻറ് ദാറ്റ് റോക്സ് ദ ക്രാഡിൽ എമ്മ ബർട്ടൽ 1993 മി. നാന്നി കേറ്റ് മാസൻ 1997 'ടിൽ ദേർ വാസ് യു ഗ്വെൻ മോസ് (Age 12) 1998 ദ റോസസ് സിസ്റ്റേർസ് N/A 1998 സെക്കൻറ് ചാൻസസ് മെലിൻഡ ജഡ്ഡ് 2004 എ സിൻഡ്രെല്ല സ്റ്റോറി ബ്രയാന 2006 ലുക്കിംഗ് ഫോർ സൺഡേ തൃഷ 2008 ലെഗസി സോയ് മാർട്ടിൻ ഡയറക്ട്-ടു-വീഡിയോ ഫിലിം; പ്രെറ്റി ലിറ്റിൽ ഡെവിൾസ് എന്ന പേരിലും അറിയപ്പെടുന്നു. 2008 ഡിംപിൾസ് ഫ്രാൻസസ് 2008 സ്ടീക്ക് സ്റ്റെല്ല 2009 ദ കളക്ടർ ജിൽ ചേസ് 2010 ട്രാൻസ് ജെസിക്ക 2010 ഫസ്റ്റ് ഡേറ്റ്സ് കെല്ലി ഡയറക്ട്-ടു-വീഡിയോ ഫിലിം 2011 ദ ഫാമില ട്രീ മിറ്റ്സി സ്റ്റെയിൻബാച്ചർ 2011 എ മോൺസ്റ്റർ ഇൻ പാരീസ് മൗഡ് ശബ്ദ വേഷം (ഇംഗ്ലീഷ് ഡബ്ബ്) 2012 ബ്രേക്കിംഗ് ദ ഗേൾസ് അലക്സ് ലെയ്ട്ടൺ 2012 ക്രേസി കൈൻഡ് ഓഫ് ലവ് ആനി 2012 ക്രേസി ഐസ് റെബേക്ക 2012 ലേക്ക് എഫക്ട്സ് ലിലി 2014 #സ്റ്റക് ഹോളി 2014 ഫ്രം എ ടു ബി സമാന്ത 2015 വീപാ വേ ഫോർ നൌ ലോറൻ 2018 പെയിൻകില്ലേർസ് ക്ലോ ക്ലാർക്ക് 2019 ബോംബ്ഷെൽ എഡ്ഡീ 2021 ബ്ലിസ്സ് ഡോറിസ് 2021 ഇൻസൈറ്റ് ആബി TBA സബ്‍സർവിയൻസ് TBA Filming അവലംബം ↑ ↑ Madeline Zima: "[...] my grandfather on my mom's side was Polish.
It means 'winter.'.
Zima comes from that; it's my mother's maiden name.
" ↑ ↑ ↑ ↑ ↑
പാലുകാച്ചിമല ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കണ്ണൂർ ജില്ലയിലെ ഇരിട്ടി താലൂക്കിൽ പേരാവൂർ ബ്ലോക്ക് പഞ്ചായത്ത് പരിധിയിൽ വരുന്ന കൊട്ടിയൂർ ഗ്രാമ പഞ്ചായത്തിലെ മൂന്നു മലകൾ ചേർന്നതാണ് പാലുകാച്ചി മല .
ജൈവവൈവിധ്യത്തിന്റെ കലവറയാണ് പാലുകാച്ചി മല.
ദക്ഷിണകാശിയെന്നറിയപ്പെടുന്ന കൊട്ടിയൂർ ക്ഷേത്രം പാലുകാച്ചിയുടെ താഴ് വരയിലാണ്.
പാലുകാച്ചി മല ഉൾക്കൊള്ളുന്ന മലനിരകളുടെ വടക്കു കിഴക്കു ഭാഗത്താണ് പക്ഷിപാതാളം.
തേനീച്ച വളർത്തൽ ഇംഗ്ലീഷ് വിലാസം https://ml.wikipedia.org/wiki/Apiculture
തേനിനും തേനീച്ച ഉത്പന്നങ്ങൾക്കുംവേണ്ടി തേനീച്ചകളെ വളർത്തുന്നതിന്റെ തേനീച്ചക്കൃഷി അഥവാ തേനീച്ചവളർത്തൽ എന്ന് പറയുന്നു.
Honey seeker depicted on 8,000-year-old cave painting near Valencia, Spain
തേനീച്ചകളിൽനിന്നും തേൻ ശേഖരിക്കുന്നത് പതിനായിരം വർഷങ്ങൾക്ക് മുമ്പ് രേഖപ്പെടുത്തിയിട്ടുണ്ട്.
ഒൻപതിനായിരം  വർഷങ്ങൾക്ക് മുമ്പേ ഉത്തര ആഫ്രിക്കയിൽ മൺകുടങ്ങളിൽ തേനീച്ചവളർത്തൽ നടത്തിയിരുന്നു തൂത്തൻഖാമൻ തുടങ്ങിയ ഫറവോമാരുടെ കല്ലറകളിൽനിന്നും തേൻ നിറച്ച ഭരണികൾ കണ്ടെടുത്തിട്ടുണ്ട്.
പതിനെട്ടാം നൂറ്റാണ്ടിലാണ് തേനീച്ചക്കൂട്ടിലെ കോളനി മുഴുവൻ നശിപ്പിക്കാതെ തേനെടുക്കുന്ന വിദ്യ യൂറോപ്പിയന്മാൻ വികസിപ്പിച്ചെടുത്തത്.
തേനീച്ചയുടെ ജനുസുകളുടെ എണ്ണം ഇരുപതിനായിരത്തിലധികം വരും പല ജനുസുകളും  ഒറ്റക്ക് കഴിയുന്നവയാണ്
തേനീച്ചകൾ കൂട്ടത്തോടെ ഷഡ്പദങ്ങളാണ്
കുത്തന്നൂർ ശങ്കുപ്പണിക്കർ
ഇദ്ദേഹം കൊല്ലവഷം 986-ൽ ജനിച്ചു.
ആദ്യവസാനക്കാരൻ, ആശാൻ എന്നീ നിലകളിൽ പ്രസിദ്ധനായിരുന്നു.
ഇദ്ദേഹത്തിന്റെ, രാവണോത്ഭവത്തിലെ, രാവണൻ ആട്ടം പ്രസിദ്ധമാണ്.
കൊല്ലവഷം 1011-ാംമാണ്ട് എഴുപത്തൊന്നാമത്തെ വയസ്സിൽ ചരമമടഞ്ഞ ഇട്ടീരപ്പണിക്കർ എന്ന കഥകളിനടന്റെ മരുമകനും,ശിഷ്യനുമാണു ശങ്കുപ്പണിക്കർ.
പിൽക്കാലത്തു വളരെപ്രശസ്തിയാർജ്ജിച്ച ഇട്ടിരാരിച്ചമേനാൻ ശങ്കുപ്പണിക്കരുടെ ശിഷ്യനാണ്.
ഒളപ്പമണ്ണ കഥകളിയോഗത്തിലെ ആദ്യത്തെ ആശാനും പണിക്കരായിരുന്നു.
കൊല്ലം1068-ൽ കുത്തന്നൂർ ശങ്കുപ്പണിക്കർ അന്തരിച്ചു.
↑ https://ml.wikisource.org/wiki/%E0%B4%A4%E0%B4%BE%E0%B5%BE:Kathakali-1957.pdf/423
മാർവിൻ ഗയെ
ഒരു അമേരിക്കൻ ഗായകനും ഗാനരചയിതാവും സംഗീത സംവിധായകനുമാണ് മാർവിൻ പെന്റസ് ഗയെ,ജൂനിയർ .
"പ്രിൻസ് ഓഫ് മോടോൺ", "പ്രിൻസ് ഓഫ് സോൾ" എന്നീ പേരുകളിൽ അറിയപ്പെടുന്ന മാർവിൻ ഗയെ സമകാലിക ആർ ബി സംഗീത ശൈലിയുടെ ശാഖകളായ ക്വയ്റ്റ് സ്റ്റോർമ്, നിയോ സോൾ തുടങ്ങിയവയെ വളരെയധികം സ്വാധിനിച്ചിട്ടുണ്ട്.
1984 ഏപ്രിൽ ഒന്നിന് ഗയെയുടെ പിതാവ് മാർവിൻ ഗയെ,സീനിയർ അദ്ദേഹത്തെ അവരുടെ ഗൃഹത്തിൽ വെച്ച് വെടിവെച്ചു കൊലപ്പെടുത്തി.
ഗയെയുടെ മരണത്തിനു ശേഷം വിവിധ സ്ഥാപനങ്ങൾ വിവിധ പുരസ്കാരങ്ങൾ നൽകി ആദരിച്ചിട്ടുണ്ട്.
ഗ്രാമി ലൈഫ്ടൈം അച്ചീവ്മെന്റ് പുരസ്കാരം , ദ റിഥം ആൻഡ് ബ്ലൂസ് ഹോൾ ഓഫ് ഫെയിം സോങ്ങ് റൈറ്റേഴ്സ് ഹോൾ ഓഫ് ഫെയിം , റോക്ക് ആൻഡ് റോൾ ഹോൾ ഓഫ് ഫെയിം എന്നിവ അതിൽ പെടുന്നു.
മിങ്കി വാൻ ഡെർ വെസ്റ്റ്ഹൗസെൻ ഇംഗ്ലീഷ് വിലാസം https://ml.wikipedia.org/wiki/Minki_van_der_Westhuizen
ദക്ഷിണാഫ്രിക്കൻ മോഡലും ടെലിവിഷൻ അവതാരകയുമാണ് വില്ലെമിയൻ "മിങ്കി" വാൻ ഡെർ വെസ്റ്റ്ഹൗസെൻ (ജനനം: ഫെബ്രുവരി 26, 1984).
1984 ഫെബ്രുവരി 24-ന് വാൻ ഡെർ വെസ്റ്റ്ഹൗസെൻ ജനിച്ചു.
കേപ് ടൗണിനടുത്തുള്ള ഡർബൻ‌വില്ലിൽ ഡച്ച് കുടിയേറ്റക്കാരിൽ നിന്നുള്ള ദക്ഷിണാഫ്രിക്കൻ വംശജരായ ഒരു ആഫ്രിക്കനേഴ്സ് കുടുംബത്തിലാണ് വാൻ ഡെർ ജനിച്ചത്.
വിദ്യാഭ്യാസത്തിനായി അടുത്തുള്ള ബെൽ‌വില്ലിലെ സ്റ്റെല്ലൻബെർഗ് ഹൈസ്‌കൂളിൽ ചേർന്നു.
കരിയർ മോഡലിംഗ്
വാൻ ഡെർ വെസ്റ്റ്ഹൗസെൻ 16-ാം വയസ്സിൽ മോഡലിംഗ് ആരംഭിച്ചു.
2002-ൽ ഹൈസ്കൂളിന്റെ അവസാന വർഷത്തിൽ, ഒരു അമേരിക്കൻ വസ്ത്ര ബ്രാൻഡും റീട്ടെയിലറുമായ ഗെസ് വസ്‌ത്രധാരണരീതിയുടെ ഒരു അന്താരാഷ്ട്ര പ്രചാരണത്തിനായി അവരെ തിരഞ്ഞെടുത്തു.
കേപ് ടൗണിലെ മാക്സ് മോഡലുകളെ അവർ പ്രതിനിധീകരിച്ചു.
ദക്ഷിണാഫ്രിക്കൻ സ്പോർട്സ് ഇല്ലസ്ട്രേറ്റഡ് മാസികയുടെ 2002, 2003, 2006, 2007 നീന്തൽ വസ്ത്ര പതിപ്പുകളിലും ഒരു അന്താരാഷ്ട്ര പ്രതിമാസ പുരുഷ മാസികയായ ജിക്യുവിന്റെ പുറം ചട്ടയിലും അവർ ഇടം നേടി.
ഒരു അന്താരാഷ്ട്ര പ്രതിമാസ പുരുഷ മാസികയായ മാക്സിമിന്റെ 2003-ലെ ഹോട്ട് 100 പട്ടികയിൽ #24-ആം സ്ഥാനത്തായിരുന്നു അവർ.
2004-ൽ ദക്ഷിണാഫ്രിക്കൻ എഫ്എച്ച്എം വായനക്കാർ നടത്തിയ ലോക വോട്ടെടുപ്പിൽ എഫ്എച്ച്എം 100 സെക്സിസ്റ്റ് വുമൺ വിജയിയായി അവരെ തിരഞ്ഞെടുക്കപ്പെട്ടു.
2003-ൽ, ഇറാഖ് യുദ്ധത്തിൽ സേവനമനുഷ്ഠിച്ച യുഎസ് സൈനികർ അവരെ ഏറ്റവും ജനപ്രീതിയുള്ള പെൺകുട്ടിയായി തിരഞ്ഞെടുത്തു.
2006 ലെ ദക്ഷിണാഫ്രിക്കൻ സ്പോർട്സ് ഇല്ലസ്ട്രേറ്റഡ് സ്വിം‌വെയർ എഡിഷൻ ഷൂട്ടിന്റെ എം-നെറ്റ് ടെലിവിഷൻ ചാനലിലെ പ്രത്യേക പരിപാടിയിൽ വാൻ ഡെർ വെസ്റ്റ്ഹൗസെൻ അവതരിപ്പിച്ചു.
2007-ൽ e.tv ടെലിവിഷൻ സ്റ്റേഷന്റെ ഡോക്യുമെന്ററി സീരീസിലെ ബിഹൈൻഡ് ദി നെയിമിലെ ഒരു സവിശേഷ വ്യക്തിത്വമായിരുന്നു അവർ.
2007 മെയ് മാസത്തിൽ ഒരു ദക്ഷിണാഫ്രിക്കൻ ഫാമിലി പബ്ലിക് ടെലിവിഷൻ ചാനലായ എസ്‌എ‌ബി‌സി 2ന്റെ ആഫ്രിക്കൻസ് മാഗസിൻ പ്രോഗ്രാം പസെല്ലയിൽ അവർ അവതാരകയായിരുന്നു.
2007-ലെ ദക്ഷിണാഫ്രിക്കൻ കോമഡി ചിത്രമായ ബിഗ് ഫെല്ലസിൽ വാൻ ഡെർ വെസ്റ്റ്ഹൗസെൻ മിമി എന്ന കഥാപാത്രത്തെ അവതരിപ്പിച്ചു.
2007 സെപ്റ്റംബറിൽ സ്റ്റെല്ലൻബോഷ് വ്യവസായി കോൺസ്റ്റന്റ് വിസറിനെ വിവാഹം കഴിച്ചു.
2009 നവംബറിൽ ദമ്പതികൾ വിവാഹമോചനം നേടാൻ തീരുമാനിച്ചതായി അവരുടെ വൃത്താന്തപത്രലേഖകൻ സ്ഥിരീകരിച്ചു.
സരസെൻസ് റഗ്ബി കളിക്കാരൻ ഏണസ്റ്റ് ജൗബർട്ടിനെ 2012 ജൂണിൽ വിവാഹം കഴിച്ചു.
ദമ്പതികൾക്ക് കാറ്റെറിയൻ (2013 ജൂലൈയിൽ ജനനം), എലിസ് (ജനനം 2014 ഓഗസ്റ്റ്), എൽസ (ജനനം 2018 മാർച്ച്) എന്നീ മൂന്ന് പെൺമക്കളുണ്ട്.
കേരള ലളിതകലാ അക്കാദമി ഇംഗ്ലീഷ് വിലാസം https://ml.wikipedia.org/wiki/Kerala_Lalitha_Kala_Academy കേരള ലളിതകലാ അക്കാദമി ദർബാർ ഹാൾ
ചിത്രം , ശില്പം , വാസ്തുശില്പം , ഗ്രാഫിക് മുതലായ കലകളുടെ വികസനത്തിനായി സ്ഥാപിച്ചതാണ് കേരള ലളിതകലാ അക്കാദമി .
1962 -ലാണ്‌ ഇത് സ്ഥാപിക്കപ്പെട്ടത്.
തൃശൂർ ചെമ്പുക്കാവിലാണ് ഈ അക്കാദമിയുടെ ആസ്ഥാനം.
ചിത്രശില്പ പ്രദർശനങ്ങൾ നടത്താറുണ്ട്.
മുരളി ചീരോത്ത് ആണ്‌ ഇപ്പോഴത്തെ ലളിത കലാ അക്കാദമി ചെയർമാൻ.
എൻ. ബാലമുരളി കൃഷ്ണൻ ആണ് സെക്രട്ടറി .
കലാകാരന്മാർക്ക് ലളിത കലാ അക്കാദമിയുടെ നേതൃത്വത്തിൽ പുരസ്കാരങ്ങളും, ഫെല്ലോഷിപ്പുകളും നൽകി വരുന്നുണ്ട്.
കെ.സി.എസ്. പണിക്കർ അവാർഡ്
കേരള ലളിത കലാ അക്കാദമിയുടെ നേതൃത്വത്തിൽ ചിത്രകലയിൽ മികവു പുലർത്തുന്നവർക്ക് കെ.സി.എസ്. പണിക്കരുടെ പേരിലുള്ള പുരസ്കാരങ്ങൾ എല്ലാവർഷവും നൽകി വരുന്നു.
ജേതാക്കൾ 2009 - അക്കിത്തം നാരായണൻ 2010 - എസ്.ജി. വാസുദേവ് ശിൽപ്പങ്ങൾ
അക്കാദമിമന്ദിരത്തിനകത്തും പറത്തുമായി നിരവധി ശിൽപ്പങ്ങൾ പ്രദർശിപ്പിച്ചിട്ടുണ്ട്.
മുറ്റത്തുള്ള കരിങ്കൽ ശിൽപ്പങ്ങൾ ചിത്രശാല അവലംബം Kerala Lalithakala Akademi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മുങ്ങാങ്കോഴി (കുടുംബം)
പോഡിസിപീഡിയെ നിരയിൽപ്പെട്ട ജലപക്ഷികളാണ് മുങ്ങാങ്കോഴികൾ.
ഇവയ്ക്ക് മുങ്ങാങ്കുഴിയിടാനും അടിത്തട്ടിലൂടെ നീന്തി ഇരയെ പിടിയ്ക്കാനുമുള്ള കഴിവ് അപാരമാണ്.
ബാഹ്യ ലിങ്കുകൾ Podicipedidae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Podicipedidae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.